Lav et referat af nedenstående tekst:

Tekst:
En lykkelig genforening har fundet sted i Aalborg. Tilbage i februar blev et usædvanligt velbevaret og intakt middelaldersværd fundet i jorden ved Algade i Aalborg, da man var ved at grave ud til kloakker. Sværdet vurderes til at være endt i jorden omkring anden halvdel af 1200-tallet. 700 år efter blev det fundet, og nu er læderskeden også dukket op. - Dengang sværdet blev fundet, da er det rent faktisk blevet trukket ud af sin skede for første gang i over 700 år af en gravemaskine, lyder det fra arkæolog ved Nordjyllands Historiske Museum, Christian Klinge i en pressemeddelelse. Da sværdet i sin tid blev fundet, gav det genlyd også ud over landets grænser. Læderskeden er mere medtaget end sværdet grundet det anderledes materiale, men efter 700 år er det stadig forholdsvis godt bevaret. Ca. 70 cm af læderskeden er bevaret. Den indeholder også træ, der har været med til at afstive skeden. Klingen var på 93 cm. Tabt ved et uheld Hvordan sværdet og skeden er endt i jorden, kan der kun gisnes om. - Jeg kan ikke forestille mig andet, end det er tabt under en form for kamphandling. Det er formentlig tabt, mens ejeren har kæmpet med et andet våben i hænderne. For man ville ikke bare tabe et sværd af den her type. Det ville svare til, at man smed sit Rolex-ur på gaden uden af samle det op igen, forklarer Christian Klinge. Arkæologen mener også, at sværdets ejermand er slået ihjel før han har nået at trække sværdet. Et sværd var i 1200-tallet forbeholdt krigereliten. Derfor må våbnet have tilhørt en adelsmand. Udover sværd og skede har Arkæologerne også fundet rester af Algades stenbelægning fra 1200-tallet samt hestesko og seletøj.

Referat:
Endnu et fund fra Middelalderen er dukket frem til jordens overflade i Aalborg. Læderskeden til et middelaldersværd, der blev fundet i februar, er nu også dukket op.